OpenLLM-France/wikimedia huggingface dataset:
# Sufragistes (pel·lícula)

Sufragistes (títol original en anglès, Suffragette) és un drama històric britànic de 2015 dirigit per Sarah Gavron i escrit per Abi Morgan. La pel·lícula explica la història de les sufragistes angleses al començament de la Primera Guerra Mundial. La seva principal protagonista és Carey Mulligan en el paper de Maud Watts, una dona de classe treballadora que s'incorpora al moviment sufragista. Meryl Streep, Helena Bonham Carter, Anne-Marie Duff i Romola Garai l'acompanyen interpretant grans figures de la lluita pel sufragi femení.

## Argument

La majoria de les sufragistes no venien de classes altes, sinó que eren dones treballadores que veien com les seves protestes pacífiques no servien per a res.

## Repartiment

* Carey Mulligan: Maud Watts
* Helena Bonham Carter: Edith Ellyn. Mentre que el personatge d'Ellyn és fictici, està lleugerament basat en Edith Margaret Garrud i Edith New.
* Meryl Streep: Emmeline Pankhurst
* Natalie Press: Emily Davison
* Anne-Marie Duff: Violet Miller
* Romola Garai: Alice Haughton
* Ben Whishaw: Sonny Watts
* Brendan Gleeson: Arthur Steed
* Samuel West: Benedict Haughton
* Adrian Schiller: David Lloyd George
* Morgan Watkins: Malcolm Walsop
* Lorraine Stanley: Mrs Coleman
* Amanda Lawrence: Miss Withers
Només Emmeline Pankhurst, Emily Davison, David Lloyd George i el rei Jordi V no són ficticis.

## Referències

* ↑ Títol català
* ↑ Kemp, Stuart. «Pathe Replaces Focus Features International On Carey Mulligan's 'Suffragette'» (en anglès). The Hollywood Reporter. Prometheus Global Media, 24-10-2013. [Consulta: 26 febrer 2014].
* ↑ Kroll, Justin. «Helena Bonham Carter Joins Carey Mulligan in 'Suffragette'» (en anglès). Variety. Penske Business Media, 20-12-2013. [Consulta: 26 febrer 2014].
* ↑ Truffaut-Wong, Olivia. «Is Edith In 'Suffragette' Based On A Real Person? The Movie Took Inspiration From Actual Fighters For Women's Rights» (en anglès). Bustle, 22-10-2015. [Consulta: 25 octubre 2015].
* ↑ Simkin, John. «H.H. Asquith» (en anglès). Spartacus Educational. Spartacus Educational Publishers. [Consulta: 25 octubre 2015].
* ↑ Sneider, Jeff. «Meryl Streep to Join Carey Mulligan in Women's Rights Drama 'Suffragette'» (en anglès). TheWrap, 19-02-2014. [Consulta: 26 febrer 2014].
* 1 2 3 4 5 Wiseman, Andreas. «Ben Whishaw, Brendan Gleeson join Suffragette» (en anglès). Screen Daily. Screen International, 20-02-2014. [Consulta: 26 febrer 2014].

## Vegeu també

* Suffragette
* Sufragi femení

## Enllaços externs

* Sufragistes a Tràiler a YouTube
* Sufraistes a Goita què fan, ara!
# Takeshi Obata

Takeshi Obata (en japonès: 小畑 健, Obata Takeshi) (Niigata, Prefectura de Niigata, Japó, 11 de febrer de 1969) és un mangaka reconegut pels seus dibuixos, ja que habitualment treballa com artista principal amb altre escriptor.
Obata sempre es mostra molt interessat en el disseny de les robes dels seus personatges, a més de tenir un estil amb gran quantitat de detalls, molt popular entre els afeccionats.
La seva obra més coneguda és el manga Hikaru no Go (1998-2003), que va guanyar el premi Tezuka a la sèrie més prometedora de 2003. Tal va ser l'expectació que va crear que va posar de moda el joc "de vells" del Go entre els joves. Una altra de les seves gran obres és Death Note, un manga tremendament popular que va tenir la seva adaptació d'anime i de pel·lícula d'imatge real. El 8 d'agost del 2008 va començar a publicar el manga Bakuman, la seva nova obra.
Obata va enviar en 1985, a l'edat de 16 anys, la seva història 500, Kounen no Shinwa a l'editorial Shueisha. Després d'això, va treballar com ajudant amb el dibuixant de manga Makoto Niwano. En 1989 va publicar "Cyborg Jiichan G" sota el pseudònim de Ken Kobatake. Aquest manga va aparèixer en el Shonen Jump per a el qual va treballar durant els anys següents.
# Symphurus urospilus

Symphurus urospilus és un peix teleosti de la família dels cinoglòssids i de l'ordre dels pleuronectiformes que viu a l'Atlàntic occidental (des de Carolina del Nord fins a l'Estat de Campeche i, també, a Cuba).

## Referències

* ↑ The Taxonomicon (anglès)
* ↑ FishBase (anglès)
# Symphurus williamsi

Symphurus williamsi és un peix teleosti de la família dels cinoglòssids i de l'ordre dels pleuronectiformes que viu a l'est del Pacífic (des de Califòrnia fins al Perú).

## Referències

* ↑ The Taxonomicon (anglès)
* ↑ FishBase (anglès)
# Symphurus vanmelleae

Symphurus vanmelleae és un peix teleosti de la família dels cinoglòssids i de l'ordre dels pleuronectiformes que viu a les costes de l'Àfrica occidental. Pot atènyer fins a 12,8 cm de longitud.

## Referències

* ↑ The Taxonomicon (anglès)
* 1 2 Garilao, Cristina V. «Symphurus vanmelleae summary page» (en anglès). Fishbase. [Consulta: 8 maig 2020].
* ↑ Monroe, Thomas A. «First record of reversal in Symphurus vanmelleae (Pleuronectiformes: Cynoglossidae), a deep-water tonguefish from the Tropical Eastern Atlantic». Cybium. French Ichthyological Society [Consulta: 8 maig 2020].
# Sándor Mátrai

Sándor Mátrai (nascut Sándor Magna, 20 de novembre de 1932 - 30 de maig de 2002) fou un futbolista hongarès de la dècada de 1960.
La major part de la seva carrera la passà al Ferencvárosi TC. Fou 81 cops internacional amb la selecció d'Hongria, amb la qual disputà la Copa del Món de futbol de 1958, 1962 i 1966, i l'Eurocopa de 1964.

## Referències

* ↑ Sándor Mátrai a worldfootball.net
* ↑ Hungary - Record International Players
* ↑ Sándor Mátrai a National-Football-Teams.com (anglès)
# Sulfoni

Un ió sulfoni (en anglès i en francès: sulfonium) és un ió carregat positivament (un "catió") constituït per un àtom de sofre enllaçat amb tres substituents orgànics. Els ions sufoni tenen ña fórmula general [SR3]+. Amb un contraanió formen les sals de sulfoni. Normalment se sintetitzen per la reacció dels tioèters amb halur d'alquil. Per exemple, la reacció de sulfur de dimetil amb iodometà dona iodur de trimetilsulfoni:
    CH 3–S–CH 3 + CH 3–I → (CH 3) 3S+ + I−
Els sulfonis, específicament en les espècies químiques de metionini, estan àmpliament distribuïts a la natura, on són una font del radical adenosil, el qual participa en la biosíntesi de diversos compostos.

## Referències

* ↑ Layer, G.; Heinz, D. W.; Jahn, D.; Schubert, W.-D. "Structure and function of radical SAM enzymes" Current Opinion in Chemical Biology 2004, volume 8, 468-476 doi:10.1016/j.cbpa.2004.08.001

## Enllaços externs

* IUPAC definition Arxivat 2008-09-05 a Wayback Machine. PDF
# Sulfur d'alumini

Sulfur d'alumini és el nom que rep el compost químic de fórmula Al₂S₃. Presenta tres formes estructurals diferents, tot i que totes incolores. Són sals sensibles a la humitat, hidrolitzant-se ràpidament a òxids i hidròxids d'alumini hidratats. La reacció d'hidròlisi genera com a subproducte el pestilent i tòxic gas conegut amb els noms de sulfur d'hidrogen o àcid sulfhídric: (H₂S).
A diferència del Al₂O₃, en el que els centres d'Al(III) ocupen els forats octaèdrics, l'estructura més habitual del Al₂S₃ és aquella en la que trobem estabilitzats els centres d'Al(III) en un terç dels forats tetraèdrics, amb un arranjament molt empaquetat hexagonal dels anions sulfur. A temperatures elevades, els centres d'Al(III) es disloquen a l'atzar per deixar una estructura del tipus wurtzita. Si s'eleva encara més la temperatura s'aconsegueix una estabilització de les formes γ-Al₂S₃, amb una estructura afí a la γ-Al₂O₃.
No es coneixen derivats moleculars del Al₂S₃, però sí barreges d'Al-S-Cl.

## Preparació

El sulfur d'alumini es pot preparar ràpidament per ignició dels elements nadius:
    2Al + 3S → Al₂S₃
Aquesta reacció és extremadament exotèrmica i no cal escalfar tota la mostra de la barreja per tal que es produeixi. El producte es crea així en forma fosa, a una temperatura superior als 1.100 °C. El producte refredat presenta una elevada duresa.

## Seguretat

* Normes a seguir (anglès)

## Referències

* ↑ Holleman, A. F.; Wiberg, E. "Inorganic Chemistry" Academic Press: San Diego, 2001. ISBN 0-12-352651-5.
# Team Ninja

Team Ninja és una empresa subsidiària de Tecmo, Ltd., en el qual Tomonobu Itagaki és el líder. Team Ninja va ser creat el 1995 com a estudi de creació de videojocs. Oficialment, l'equip de Itagaki va ser creat per la gent de gran talent a Tecmo, que es coneixien com a "ninjes". L'empresa és coneguda per la saga de videojocs, Dead or Alive.

## Videojocs

* Dead or Alive
* Dead or Alive 2
* Dead or Alive 2: Hardcore
* Dead or Alive 3
* Dead or Alive Ultimate
* Dead or Alive 4
* Dead or Alive 5
* Dead or Alive: Code Chronos
* Dead or Alive Xtreme Beach Volleyball
* Dead or Alive Xtreme 2
* Ninja Gaiden
* Ninja Gaiden Black
* Ninja Gaiden Sigma
* Ninja Gaiden Dragon Sword

## Enllaços externs

* Team Ninja (japonès) (anglès)
* Team Ninja (web a la IGN) Arxivat 2012-05-16 a Wayback Machine. (anglès)
# Taverna (Catanzaro)

Taverna és un municipi italià, situat a la regió de Calàbria i a la província de Catanzaro. L'any 2006 tenia 2668 habitants. És conegut per ser el poble natal del pintor Mattia Preti.

## Agermanament

* Żurrieq, Malta
# Tarqueci

Tarqueci (en llatí Tarchetius, en grec Ταρχήτιος) va ser un mític rei d'Alba Longa.
La seva llegenda és una variant de la tradicional sobre el naixement de Ròmul i Rem.
A casa de Tarqueci va aparèixer un fal·lus que sorgia de la terra. Llavors va preguntar a la deessa Tetis què havia de fer. L'oracle li va respondre que una donzella s'havia d'unir amb aquell fal·lus i que el fill que nasqués d'aquella unió tindria un destí gloriós. Tarqueci va cridar una de les seves filles i li va ordenar que complís aquella condició. La jove, per pudor va fer que la substituís una criada, i quan Tarqueci ho va saber, va voler matar les dues noies. Vesta se li va aparèixer en somnis i el va dissuadir. Com a càstig, Tarqueci va lligar-les a una cadira de filadora i va prometre que les alliberaria i les casaria quan acabessin una feina que els va encarregar. Les noies treballaven de dia, però de nit, unes serventes que enviava Tarqueci desfeien tota la feina feta. Finalment, la serventa que s'havia unit al fal·lus miraculós, va donar a llum dos bessons. Tarqueci va voler matar-los, però la seva mare els confià a un tal Teraci que els abandonà a la vora del riu. Allà una lloba els va alletar i els va salvar. Més tard, Ròmul i Rem van destronar Tarqueci i el van matar.

## Referències

* ↑ Grimal, Pierre. Diccionari de mitologia grega i romana. Barcelona: edicions de 1984, 2008, p. 502. ISBN 9788496061972.
# Tarser espectral

El tarser espectral (Tarsius tarsier) és una espècie de tarser. És endèmic d'Indonèsia. Sembla menys especialitzat que el tarser de les Filipines i el tarser de Horsfield; per exemple, no té dits adhesius als peus. És l'espècie tipus del gènere Tarsius. Viu a l'illa de Selayar. A principis del segle XXI, els estudis demostraren que les poblacions de Sulawesi corresponien a una espècie diferent, Tarsius fuscus.

## Referències

* ↑ Groves, C.; Shekelle, M. «The Genera and Species of Tarsiidae» (PDF). International Journal of Primatology, 2010. DOI: 10.1007/s10764-010-9443-1.
# Teixidor alabarrat

El teixidor alabarrat (Ploceus angolensis) és un ocell de la família dels ploceids (Ploceidae).

## Hàbitat i distribució

Habita el bosc miombo de l'oest i centre d'Angola, nord de Zàmbia i l'extrem sud-est de la República Democràtica del Congo.

## Referències

* ↑ «Teixidor alabarrat». Cercaterm. TERMCAT, Centre de Terminologia. Rev. 20/02/2022(català)
# Tetragonopterus rhomboidalis

Tetragonopterus rhomboidalis és una espècie de peix de la família dels caràcids i de l'ordre dels caraciformes.

## Referències

* ↑ Cuvier, G. 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2: i-xviii + 1-532, (Pls. 9-10, in v. 4).
* ↑ BioLib (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Tetragonopterus santaremensis

Tetragonopterus santaremensis és una espècie de peix de la família dels caràcids i de l'ordre dels caraciformes.

## Referències

* ↑ Cuvier, G. 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2: i-xviii + 1-532, (Pls. 9-10, in v. 4).
* ↑ BioLib (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Tarradellas

* No s'ha de confondre amb Terradelles.
«Tarradellas» té aquests significats:
* Josep Tarradellas i Joan (Cervelló, 1899 - Barcelona, 1988), president de la Generalitat de Catalunya a l'exili, des de 1954 fins a l'elecció de Jordi Pujol
* Pere Tarradellas i Cámara (Mollet del Vallès, 1979), futbolista
* Casa Tarradellas, empresa catalana del sector alimentari.
* Grup Tarradellas Cup, Tarradellas Cup, competició internacional d'hoquei patins, vegeu Golden Cup
# The Soft Pink Truth

The Soft Pink Truth és un grup de música electrònica fundat i format únicament per Drew Daniel, conegut per vindre del grup musical Matmos. És un producte centrat en l'àmbit queer o LGTB.

## Discografia

* The Soft Pink Truth (2001, Soundslike): single/EP
* Promofunk (2002, Soundslike): single/EP
* Do You Party? (2003, Soundslike): àlbum
* Acting Crazy (2003, Soundslike): single/EP
* Do You Want New Wave or Do You Want the Soft Pink Truth? (2004, Tigerbeat6): àlbum
* Kitchen (2005, Soundslike): single/EP
* Rundgang (Fuck Varg’s Racist, Anti-Semitic Bullshit Politics Forever!): cançó solta
    És una versió de Rundtgåing av den transcendentale egenhetens støtte de Burzum i és gratuïta.
* Why Do the Heathen Rage? (2014, Thrill Jockey): àlbum
    Un àlbum de versions de cançons black metal amb ànim de crítica negativa plena de burla cap al rerefons polític de molts grups musicals de l'àmbit del black metal.
* Why Pay More? (2015)
    És una obra que es caracteritza per utilitzar mostres de vídeos de Youtube.

## Referències

* ↑ Kellman, Andy. «The Soft Pink Truth Biography & History». AllMusic. [Consulta: 26 juny 2017].
* 1 2 Byrne, Michael «Soft Pink Truth's Black Metal Techno Is Perfect». Motherboard, 03-06-2014 [Consulta: 26 juny 2017].
* ↑ Stosuy, Brandon «Queer as Fuck: The Soft Pink Truth's Black Metal». Pitchfork, 29-05-2014 [Consulta: 26 juny 2017].
* ↑ «The Soft Pink Truth Discography». AllMusic. [Consulta: 26 juny 2017].
* ↑ Lynskey, Dorian «Murder, satanism and synths: giving black metal a dance makeover». The Guardian, 10-07-2014 [Consulta: 26 juny 2017].
* ↑ Soderberg, Brandon «The Soft Pink Truth Dismantle Black Metal on ‘Why Do the Heathen Rage’». Spin, 17-06-2014 [Consulta: 26 juny 2017].
* ↑ Camp, Zoe «The Soft Pink Truth Why Pay More? Album Review». Pitchfork, 05-01-2016 [Consulta: 26 juny 2017].
# The Soul of a Man

The Soul of a Man és una pel·lícula documental del 2003 dirigida per Wim Wenders, que tracta les figures dels cantants de blues Blind Willie Johnson, Skip James i J. B. Lenoir. És la segona de les set que componen la sèrie The Blues, produïda per Martin Scorsese.
Els tres músics triats per Wenders presenten tres formes d'aproximació al blues i també dues èpoques de la seva evolució. Blind Willie Johnson utilitzà el gènere del blues per transmetre el missatge religiós del gospel i fou l'autor del tema Soul of a man, que dona nom al film. Skip James va trobar en la música una alternativa a la vida conflictiva del seu entorn, que reflectia en les seves cançons, i desenvolupà un estil molt personal de tocar la guitarra. Ambdós formen part de la primera generació de bluesmen que va realitzar gravacions a les dècades de 1920-1930. J. B. Lenoir pertany a la generació posterior, emigrada al nord: la seva carrera es desenvolupà a Chicago durant les dècades del 1950-1960, i introduí en la seva música la reivindicació social i política: contra el masclisme i la violència de gènere, pel drets civils dels afroamericans, contra la guerra de Vietnam.
Davant l'escassetat d'imatges d'arxiu, el documental recorre a recreacions d'escenes, especialment de Blind Willie Johnson cantant i predicant pels carrers i de les sessions de gravació de Skip James. Utilitza també els records i les gravacions casolanes dels amics de J. B. Lenoir. A més inclou interpretacions de cançons de tots tres músics per diversos artistes contemporanis: Beck Hansen, T-Bone Burnett, Nick Cave and the Bad Seeds, Eagle Eye Cherry, Shemekia Copeland, Garland Jeffreys, Alvin Youngblood Hart, Los Lobos, Bonnie Raitt, Lou Reed, Marc Ribot, Jon Spencer Blues Explosion, James Blood Ulmer, Lucinda Williams, Cassandra Wilson i gravacions d'arxiu de John Mayall. En les escenes reconstruïdes Chris Thomas King fa el paper de Blind Willie Johnson i Keith B. Brown el de Skip James.
L'objectiu del film, com la resta de la sèrie, és reflectir l'esperit del blues i com ha influït personalment en l'autor i en altres artistes, i transmetre la seva universalitat, més que no fer una història completa o definitiva del Blues.
La pel·lícula va guanyar un Premi Emmy for Outstanding Cinematography for Nonfiction Programming, i el premi del públic al Festival Internacional de Cine de São Paulo. Va ser projectada fora de competició al Festival de Canes del 2003.

## Referències

* 1 2 Bransford, Steve «Gold Records in Deep Space». Southern Spaces, 03-11-2008.
* ↑ «"Sputnik" emet dijous el segon capítol de "The blues: the soul of a man"». TV3, 16-11-2006.
* ↑ «Pel·lícula: The Soul of a Man». Joventuts Musicals de Ciutadella, 01-05-2006. [Consulta: 4 febrer 2017].
* ↑ «Festival de Cannes: The Soul of a Man». festival-cannes.com.

## Enllaços externs

* Informació en el lloc oficial de Wim Wender Arxivat 2006-11-14 a Wayback Machine. (anglès)
* Information on the PBS site
* Excerpt of the film Arxivat 2012-02-05 a Wayback Machine. (QuickTime, 15 MB) Blind Willie Johnson (played by Chris Thomas King) performs "Trouble (Will) Soon Be Over"
# Tempus fugit (pel·lícula)

* Aquest article tracta sobre la pel·lícula d'Enric Folch; per la locució llatina, vegeu l'article Tempus fugit.
Tempus fugit és una pel·lícula catalana d'Enric Folch estrenada l'any 2003.

## Argument

Ramon és un tímid rellotger solter de Barcelona, que no gosa apropar-se a la dona que estima en secret. Un dia, un visitant del futur li anuncia la imminent fi del món i el Ramon és l'únic que pot evitar aquest desastre. Però una sèrie de coincidències impliquen al seu veí, un seguidor del Barça que descobreix que el seu equip serà apallissat pel Reial Madrid a la final de la Lliga de Campions. La dona de qui està enamorat el Ramon ho descobreix tot, i tots aquests granets de sorra provocaran una sèrie de desenllaços tan surrealistes com imprevistos.

## Comentari

La pel·lícula és una barreja de surrealisme, d'humor i de picades d'ullet, que mostra un barri de Barcelona on els herois no ho són més que per casualitat i que són els granets de sorra els que poden canviar el destí. Darrere una aparença indolent s'etziba alguna veritat plena de sentit comú. El futur no pot ser tant rosa com el pinten ni el present tan fosc. Els petits actes poden desencadenar una sèrie d'esdeveniments, i tothom té el seu paper a jugar.

## Repartiment

* Ramon: Xavi Mira
* Angie: Neus Asensi
* Andros: William Miller
* Terrades: Xavier Bertran
* Mònica: Irene Montalà
* Boig del barri: Ferran Frauca

## Gènere

* Fantàstic
* Comèdia romàntica
* Ciència-ficció

## Anecdotari

* Inauguració de la secció d'«Audiovisual català» del Festival Internacional de Cinema de Catalunya, a Sitges.

## Premis

* Premi Golden Gate en la categoria «Narrativa de TV en format llarg», de la 48a edició del Festival Internacional de San Francisco.
* Premi especial del jurat en la categoria «llargmetratge per a televisió» del WorldFest Houston 2005 (38th Annual Houston International Film & Video Festival).

## Enllaços externs

* Informació de TVC Arxivat 2005-02-12 a Wayback Machine.
# Tempus fugit

* Aquest article tracta sobre la locució llatina; per la pel·lícula d'Enric Folch, vegeu l'article Tempus fugit (pel·lícula).
Tempus fugit és una locució llatina que significa el temps s'escapa, i que convida a no perdre'l. És un tòpic literari sobre la brevetat de la vida. L'expressió apareix per primer cop al llibre III de les Geòrgiques, poema escrit pel poeta llatí Virgili. La frase exacta és «Sed fugit interea fugit irreparabile tempus»," Però mentrestant fuig, fuig irreparable el temps".
Aquesta frase llatina es troba sovint inscrita als grans rellotges de pèndol. En alguns rellotges de sol es pot trobar també aquesta frase completa: «Tempus fugit, sicut nubes, quasi naves, velut umbra», "El temps vola, com els núvols, com les naus, com les ombres".

## Vegeu també

* Llista de locucions llatines
* Kairós: temps del gaudi

## Referències

* ↑ Llibre III de les Geòrgiques (llatí)
# Tetraleurodes dorsirugosa

Tetraleurodes dorsirugosa és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Nakahara el 1995.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
* ↑ Nakahara, Sueo «[https://digitalcommons.unl.edu/cgi/viewcontent.cgi?article=1152&context=insectamundi Taxonomic Studies of the Genus Tetraleurodes (Homoptera: Aleyrodidae)]». Insecta Mundi, 01-03-1995.
# Tetraleurodes kunnathoorensis

Tetraleurodes kunnathoorensis és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Regu & David el 1993.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Tintigny

Tintigny (en lorenès Tintnî) és un municipi belga de la província de Luxemburg a la regió valona. Fou format el 1977 de la fusió dels antics municipis de Tintigny, Saint-Vincent, Bellefontaine i Rossignol.

## Població dels nuclis (2004)

| | Homes | Dones | Total |
| Tintigny | 371 | 412 | 783 |
| Bellefontaine | 405 | 392 | 797 |
| Rossignol | 326 | 347 | 673 |
| St-Vincent | 245 | 253 | 498 |
| Lahage | 130 | 133 | 263 |
| Breuvanne | 97 | 110 | 207 |
| Ansart | 91 | 88 | 179 |
| Poncelle | 55 | 52 | 107 |
| Han | 24 | 29 | 53 |
| Total | 1744 | 1816 | 3560 |